open-index/open-wikipedia-markdown huggingface dataset:
Tsjernjakhovsk

**Tsjernjakhovsk** (russisk: Черняхо́вск, tysk: *Insterburg*, litauisk: *Įsrūtis*, polsk: *Wystruć*) er en by i Kaliningrad oblast i Russland. Den ligger rundt 80 kilometer øst for Kaliningrad. Innbyggertall: 44&nbsp;323 (folketelling 2002), 39&nbsp;622 (folketelling 1989).

## Historie
Den tyske orden grunnla borgen Insterburg i 1336. En bosetning vokste frem rundt borgen og denne bosetningen, som også ble kalt *Insterburg*, fikk innvilget byrettigheter i 1583. Insterburg ble en del av hertugdømmet Preussen og senere en del av provinsen Øst-Preussen i kongeriket Preussen. 

Byen ble i 1871 en del av Det tyske keiserriket, under Tysklands samling.  

Under andre verdenskrig ble Insterburg tungt bombet av Storbritannias Royal Air Force 27. juli 1944. Byen ble stormet av styrker fra Den røde armé den 21. januar 1945. Insterburg ble etter krigen overført fra Tyskland til Sovjetunionen, i henhold til Potsdamkonferansen. Dens tyske befolkning ble enten evakuert eller utvist, og ble erstattet med russere. I 1946 ble navnet Insterburg endret til Tsjernjakhovsk, etter den sovjetiske generalen (senere marskalk) Ivan Tsjernjakhovskij som under andre verdenskrig ble drept 18. februar 1945 under kampene om Königsberg.

## Eksterne lenker
* 
* Nettsted for Tsjernjakhovsk, med mange bilder fra Tsjernjakhovsk og Insterburg, gamle og nye bykart, og byens historie.
* Tsjernjakhovsk nettportal
The Early Years, Volume Two

***The Early Years, Volume Two*** er et samlealbum av Tom Waits, utgitt av Bizarre/Straight i 1993.

## Sporliste
Sangene er skrevet av Tom Waits.

# «Hope I Don't Fall in Love with You» – (5:01)
# «Ol' '55» – (4:07)
# «Mockin' Bird» – (3:27)
# «In Between Love» – (3:01)
# «Blue Skies» – (2:13)
# «Nobody» – (2:47)
# «I Want You» – (1:22)
# «Shiver Me Timbers» – (3:48)
# «Grapefruit Moon» – (4:36)
# «Diamonds on my Windshield» – (3:10)
# «Please Call Me, Baby» – (3:43)
# «So It Goes» – (2:31)
# «Old Shoes» – (4:24)
Polysyntetiske språk

**Polysyntetiske språk** er syntetiske språk som bruker ekstra mange morfemer (ordbestanddeler med egen betydning) for å danne ord. Flere leksikalske og grammatiske elementer blir satt sammen til et komplekst ord, som i ekstreme tilfeller kan tilsvare en hel setning i et europeisk språk.

Typisk for polysyntetiske språk er dermed at de benytter lange «setningsord», som for eksempel yupik-ordet *tuntussuqatarniksaitengqiggtuq*, som betyr «Han hadde ennå ikke sagt igjen at han ville gå på reinsdyrjakt». Ordet består av morfemene *tuntu-ssur-qatar-ni-ksaite-ngqiggte-uq*, og representerer betydningene . Bortsett fra *tuntu*, reinsdyr, kan ingen av morfemene brukes alene.

Graden av syntetiskhet er antall morfemer per ord. Polysyntetiske språk har altså et høyt antall morfemer per ord.

Eksempler på polysyntetiske språk er grønlandsk, inuktitut, mohawk, klassisk ainu, nahuatl, cherokee og en rekke andre språk fra Amerika, Sibir, Kaukasus og det nordlige Australia.

## Litteratur
* Michael Fortescue: *Morphology, Polysynthetic.* R. E. Asher, J. M. Y. Simpson (Utg.): *The Encyclopedia of Language and Linguistics.* Pergamon, Oxford 1994.
* Michael Fortescue: ''The typological position and theoretical status of polysynthesis.'' *Tidsskrift for Sprogforskning.* 2007(5), S. 1–27. (PDF)
USS «George H.W. Bush» (CVN-77)

**USS «George H.W. Bush»** (CVN-77) er det tiende og siste hangarskipet i Nimitz-klassen.
Skipet er oppkalt etter tidligere president George H.W. Bush, som var pilot i Marinen under annen verdenskrig.

## Bilder

US Navy 110129-N-3885H-158 USS George H.W. Bush (CVN 77) is underway in the Atlantic Ocean.jpg|«George H.W. Bush» i Atlanterhavet i 2011
USS George H. W. Bush 4.jpg|George og Barbara Bush på «George H.W. Bush» i 2009
20061007-1 ghwbush5-746v.jpg|Skipet døpes av Dorothy Bush Koch i 2006


## Litteratur

*
A4W atomreaktor

**A4W atomreaktor** er en atomreaktor som brukes av US Navy for å produsere elektrisitet og kraft til fremdrift ombord i krigsskip. A4W, som er en trykkvannsfisjonsreaktor ble utviklet av Bettis Atomic Power Laboratory og Knolls Atomic Power Laboratory og blir produsert av Westinghouse Electric Corporation. Reaktoren er kun i bruk på hangarskip i Nimitz-klassen, der hvert skip har to reaktorer som hver genererer nok damp til å produsere 140 000 akselhestekrefter. Reaktoren kan gå i ca 20 år før den må retankes.

A4W står for:
* A = plattformen er hangaskip (aircraft carrier)
* 4 = fjerde generasjon reaktorkjerne fra produsenten
* W = Westinghouse

## Referanser


## Eksterne lenker
* GlobalSecurity.org - A4W
The Early Years, Volume One

***The Early Years, Volume One*** er et samlealbum av Tom Waits, utgitt av Bizarre/Straight i 1991.

## Sporliste
Sangene er skrevet av Tom Waits.

# «Goin' Down Slow» – (2:48)
# «Poncho's Lament» – (4:17)
# «I'm Your Late Night Prostitute» – (3:16)
# «Had Me a Girl» – (5:32)
# «Ice Cream Man» – (3:11)
# «Rockin' Chair» – (3:15)
# «Virginia Ave.» – (2:41)
# «Midnight Lullabye» – (3:37)
# «When You Ain't Got Nobody» – (3:23)
# «Little Trip to Heaven» – (3:02)
# «Frank's Song» – (1:56)
# «Looks Like I'm Up Shit Creek Again» – (3:03)
# «So Long I'll See Ya» – (3:30)
Naval Air Station North Island

**Naval Air Station North Island** (NASNI) er en flystasjon for US Navy i Coronado i California. Basen er en del av Naval Base Coronado som omfatter sju forskjellige anlegg rundt San Diego.

Basen ble tatt i bruk i 1917 og kalt Naval Air Station San Diego frem til 1955. Den har mer enn 230 fly og er hjemmehavn for hangarskipene USS «Nimitz» og USS «Ronald Reagan».
Kinas filharmoniske orkester

**Kinas filharmoniske orkester** (中国爱乐乐团; forkortet **CPO** for  **China Philharmonic Orchestra**) er et orkester grunnlagt i  Beijing i Folkerepublikken Kina den 25. mai 2000, med bakgrunn i det tidligere «Kina kringkastings symfoniorkester». Det er en avdeling av Statsadministrasjonen for radio, film og televisjon (SARFT).

Orkesterets åpningskonsert fant sted 6. desember 2000, dirigert av dets kunstneriske leder Long Yu. I sin første sesong fremførte orkestert blant annet som verdenspremierer *Concerto for cello og orkester* av Philip Glass og den symfoniske Beijingoperaen *Kvinnelige generaler av Yangene* av Du Mingxin, det første symfoniske arbeid det hadde kommisjonert.

Orkesteret har vært på turneer i Taiwan (2001) og i mange andre land, som Japan og Sør-Korea i 2002. Deres lengste utenlandsturne var så langt (2008) i 2005 da de besøkte 25 land i syv europeiske og nordamerikanske land. I mai 2008 holdt de konsert i Vatikanet i pave Benedikt XVIs nærvær; de fremførte Wolfgang Amadeus Mozarts *Requiem*.

## Eksterne lenker
* 
* 
* SARFTs introdusjonsside om CPO (kinesisk)
Long Yu

**Long Yu** (kinesisk: 余隆; pinyin: *Yú Lóng*, født 1964 i Shanghai i Kina) er musikalsk leder for Kinas filharmoniske orkester og Guangzhous symfoniorkester.

Yu kom fra en musikerfamilie i Shanghai og fikk sin første musikalske utdannelse av sin bestefar, komponisten Ding Shande. Dette forberedte ham for den høyere musikkutdannelsen ved Shanghai musikkonservatorium og siden ved Hochschule der Kunst i Berlin.

## Referanser


## Eksterne lenker
* Biografi fra IMG Artists
Guangzhous symfoniorkester

**Guangzhous symfoniorkester** (广州交响乐团; forkortet **GSO** etter **Guangzhou Symphony Orchestra**) er et kinesisk orkester i Guangzhou i provinsen Guangdong. Det ble grunnlagt i 1957.

Orkesterets nåværende (2008) kunstneriske leder er Long Yu 余隆. Det har turnert på fem kontinenter.https://web.archive.org/web/20070927021814/http://www.gso.org.cn/pages/intr_gso/intr_eng.htm

## Eksterne lenker
* 
*
Beijings symfoniorkester

**Beijings symfoniorkester** (kinesisk: 北京交响乐团), grunnlagt i 1977, er et kinesisk klassisk orkester i Beijing i Folkerepublikken Kina. 

En av dets mest kjente opptredender var en musikalsk presentasjon av kinesisk historie og kultur, fremført i Badaling ved Den kinesiske mur. Den ble overført via satellitt internasjonalt. 

## Eksterne lenker
* Beijing Symphony Orchestra
Jayavarman I

**Jayavarman I** regnes av noen for å være Khmerrikets første konge. Hans regjeringstid var omtrent fra 657 til 681. I denne tiden fikk kongen makt over områdene som tidligere hadde tilhørt kongedømmet Funan i tillegg til Kamboja. Men siden han ikke etterlot seg en mannlig arving gikk landet ut i anarki igjen etter hans død, og det ble delt opp igjen.

## Referanser


.
Locomotive BASIC

**Locomotive Basic** er en proprietær dialekt av programmeringsspråket BASIC. Det ble skrevet av Locomotive Software, og ble kun brukt i Amstrad CPC. To versjoner ble utgitt: Versjon 1.0 som kom med CPC modell 464 og versjon 1.1 med alle senere modeller.

## Eksterne lenker
*
Beautiful Maladies

***Beautiful Maladies – The Island Years*** er et samlealbum av Tom Waits, utgitt av Island Records i 1998.

## Sporliste

# «Hang on St. Christopher» – 2:44
# «Temptation» – 3:53
# «Clap Hands» – 3:48
# «The Black Rider» – 3:23
# «Underground» – 1:59
# «Jockey Full of Bourbon» – 2:47
# «Earth Died Screaming» – 3:38
# «Innocent When You Dream (78)» – 3:09
# «Straight to the Top» – 2:28
# «Frank's Wild Years» – 1:52
# «Singapore» – 2:45
# «Shore Leave» – 4:18
# «Johnsburg, Illinois» – 1:34
# «Way Down in the Hole» – 3:30
# «Strange Weather (Live)» – 3:34
# «Cold, Cold Ground (Live)» – 3:27
# «November» – 2:55
# «Downtown Train» – 3:51
# «16 Shells from a Thirty-Ought Six» – 4:33
# «Jesus Gonna Be Here» – 3:19
# «Good Old World (Waltz)» – 3:55
# «I Don't Wanna Grow Up» – 2:32
# «Time» – 3:53

## Eksterne lenker
*
Kinas jernbanemuseum

**Kinas jernbanemuseum** (forenklet kinesisk: 中国铁道博物馆; tradisjonell kinesisk: 中國鐵道博物館; pinyin: *Zhōngguó Tiědào Bówùguǎn*) er et museum i Beijing i Folkerepublikken Kina som tar vare på lokomotiver og jernbanevogner bygget i Kina siden  1949. Museet har en total utstillingsflate på 16500 m² og åtte utstillingsspor. Det ligger i det sentrumsnære bydistriktet Chaoyang i den kinesiske hovedstaden.

Museet ble grunnlagt i 2002.

## Eksterne lenker
* 
* Beijing Railway Museum
Bordet

**Bordet** (latin *Mensa*) er et stjernebilde på den sørlige himmelhvelving. Stjernebildet kalles også **Taffelberg**, oppkalt etter Table Mountain ved Cape Town i Sør-Afrika. 

Stjernebildet ligger nær den himmelske sørpol og ble ikke oppdaget før det 18. århundre. Siden det ikke var kjent for tidlige kulturer er det ikke knyttet noen myter til stjernebildet.
Den nordkinesiske slette

**Den nordkinesiske slette** (kinesisk: 华北平原, pinyin: *Huáběi Píngyuán*) er den største alluviale slette i Øst-Asia. Den er oppbygd av avsetninger særlig fra Guleelven. Den er avgrenset i nord av Yanfjellene og i vest av Taihangfjellene. I sør avløses den av Yangtzesletten. Fra nordøst til sørøst ligger den inntil bukten Bo Hai, høydedragene på Shandonghalvøya, og mot Gulehavet. Guleelven renner gjennom sletten og ut i Bo Hai. 

Den sørlige delen av sletten omtales tradisjonelt som Kinas sentralslette (中原, *Zhōngyuán*), der den kinesiske sivilisasjons vugge stod.

Sletten dekker om lag 409.500 kvadratkilometer, det meste under 50 moh. Denne flate sletten med gulaktig jordsmonn er Kinas viktigste produksjonsområde for sorghum, hirse, mais og bomull. Det dyrkes også mye hvete, sesamfrø, peanøtter og tobakk her. Sletten er et av verdens tettest befolkede områder og har omtrent 400 millioner innbyggere. Vintrene er kalde, somrene varme, og høst og vår korte.

Beijing, som er Kinas hovedstad, ligger på den nordøstligste fliken av sletten sammen med havne- og industribyen Tianjin. Blant andre større byer kan nevnes Jinan, Shijiazhuang, Tangshan, Xuzhou und Zhengzhou.

Dagangfeltet i Tianjin og Shenglifeltet i det nordvestlige Shandong er store og viktige oljefelter.

En frykter at global oppvarming og økt bruk av kunstvanning vil føre til at området i fremtiden kommer til å rammes av ekstreme hetebølger. Kombinasjonen av sterk varme og høy luftfuktighet vil gjøre det umulig å arbeide utendørs om sommeren, noe som har stor betydning i dette området der de fleste er sysselsatt med jordbruk. I verste fall kan sletten mot slutten av århundret bli ubeboelig.

## Referanser
Spyro the Dragon

***Spyro the Dragon*** er et plattformspill som er utviklet av Insomniac Games for PlayStation. Spillet ble utgitt av Sony Computer Entertainment i 1998 og er det første i *[[Spyro (serie)|Spyro]]*-serien. *Spyro the Dragon* er også lansert på PlayStation 3s nettverkstjeneste PlayStation Network.

## Historien
Spillet handler om dragen Spyro og hans kamp mot antagonisten Gnasty Gnorc. Med seg har Spyro også øyenstikkeren Sparx til å hjelpe seg.

Bakgrunnshistorien i spillet er at fem dragefamilier bodde i hver sin drageverden. En dag brøt Gnorc reglene, og han ble etter hvert et såpass stort problem at han ble forvist til dragenes søppelplass. Gnorc begynte å eksperimentere med magi, og etter litt hadde han funnet en formel som kunne fange alle drager i krystall, og en formel som gjorde edelstener om til Gnorcs lojale soldater. Gnasty Gnorc brukte deretter disse to formlene for å gjøre om verden til sin egen.

Dragen Spyro ble ikke rammet av formelen, for han sløvet unna arbeidet han skulle gjøre.

## Referanser


## Eksterne lenker
*
Thomas Helveg

**Thomas Lund Helveg** (født 24. juni 1971 i Odense) er en dansk tidligere fotballspiller. Han spilte sist i forsvaret til Odense Boldklub (OB) i den danske superligaen. Han er mest kjent for sine fem år i den italienske klubben AC Milan, der han var med på å vinne Serie A og Mesterligaen.

Helvæg debuterte på  i april 1994. Han har spilt 108 landskamper, bare Peter Schmeichel har flere. Helvæg har deltatt i to VM- og tre EM-sluttspill. 
 
I sin tid i Italia, som varte i 10 år, spilte han for klubbene Udinese, AC Milan og Inter Milan. Etter Italia-perioden hadde han kortere opphold i engelske Norwich og tyske Borussia Mönchengladbach.

## Referanser


## Eksterne lenker
*
Håndbok

**Håndbok** er en bok som inneholder grunnleggende eller sentrale fakta om et emne eller et fag, og som gjerne er organisert slik at den egner seg som en oppslagsbok, en bok som er både praktisk og nyttig «å ha for hånden». Begrepet ble opprinnelig brukt om bøker som gav en oversikt over prestens ritualer ved geistlige forretninger. I dag finnes håndbøker som dekker flere tusen emner, og mange håndbøker er også tilgjengelig på internett 

Felthåndbok er en håndbok som gjerne er utstyrt slik at de kan brukes utendørs samtidig som den gjerne har lommeformat. Felthåndboken dekker ikke nødvendigvis militære emner, men f.eks. flora eller fauna.

Brukerhåndbok betegner en omfattende bruksanvisning og målgruppen for slike bøker kan være alt fra studenter ved et universitet, via leger og veterinærer som har behov for veiledning i bruk av utstyr og materiell, til eiere av mobiltelefoner og datamaskiner. 

Kortversjoner av håndbøker kalles ofte manual, sjekkliste, bruksanvisning eller veiledning.
Hukou

:*Hukou har [[Hukou (andre betydninger)|flere betydninger]].*

**Hukou** (forenklet kinesisk: 户口, tradisjonell kinesisk: 戶口, pinyin: *Hùkǒu*, også kalt **hùjí** 户籍) er det offisielle systemet for bostedskontroll i Folkerepublikken Kina. Kinesere har ikke uten videre rett til fri bosetting i eget land. Det finnes også **Hukoubøker** (户口登记本, familieregistre) som enhver familie i Folkerepublikken skal ha i sin besittelse, og som opplyser om alle viktige personaliahendelser (som fødsel, ekteskap).

Lignende registreringssystemer finnes også i Taiwan (også kalt *Hukou*) og i andre østasiatiske land:
*Japan (Koseki og Juminhyo)
*Nord-Korea (Hoju)
* Sør-Korea avskaffet det i 2008.
*Vietnam (Hộ Khẩu)
*Thailand (Tha bian ban)

## Tidlig forhistorie
Familieregistre fantes det i Kina så tidlig som under Xiadynastiet (ca. 2100-1600 f.Kr.). I århundrene som fulgte ble systemet utviklet til å registrere familie- eller klangrupper og tjente til organisering av skattlegging, militærtjeneste og sosial kontroll. 

Ifølge *Eksaminasjon av Hukou* i *[[Wenxian Tongkao]]* fra 1317, var det en befolkningsminister under Zhoudynastiet ved navn *Simin* (司民), som hadde til oppgave å se til registreringen av fødsler, dødsfall, ut- og innflytting. I *[[Zhouritene]]* heter det at kopier av dokumentene ble oppbevart på tre forskjellige steder. Familiene ble organisert i baojiasystemet.

Guan Zhong, statsminister i staten Qi i det 7. århundre f. Kr., innførte forskjellig skatte- og militærtjenesteregimer fra område til område. Dessuten forbød han fri immigrasjon, emigrasjon og deling av familier - alt dette krevde tillatelse fra myndighetene. 

Xiao He, første kansler i Handynastiet, tilføyde kapittelet *Hu* () som en an de ni grunnleggende lover under Han (九章律), der *Hukou*-systemet ble fastlagt som grunnlag for skattlegging og innkalling til soldattjeneste.

## Hukou-systemet i Mao-eraen
I Mao Zedongs era (1949-1976) var bostedskontrollen og den tilknyttede tvangsmessige befolkningeimmobilitet et sentral element i myndighetens kontroll med befolkningen. Opphold på det registrerte bosted var forutsetning for ethvert lovlig erverv og tildeling av mat og andre nødvendighetsgoder.

## Etter Mao

Etter Deng Xiaopings reformer ble det mulig for mange borgere å flytte uoffisielt til steder med bedre arbeidsmuligheter. Det førte til veldige immigrasjonsstrømmer til de økonomisk begunstigede kystregionene. 

Det finnes (2012) formodentlig mellom 150 til 200 millioner kinesere som faktisk bor annetsteds enn deres *hukou* tilsier. Deres offisielle bånd til et hjemsted de forlengst har forlatt innebærer ofte vesentlige ulemper, og også for deres barns skolegang og adgang til gaokaoeksamenen. Barn får ikke *hukou* etter fødestedet, men etter der deres foreldre (eller en av foreldrene) har *hukou*. 

## Referanser
Zhongguancun

**Zhongguancun** (kinesisk: 中关村, pinyin: *Zhōngguāncūn*) er et subdistrikt som er blitt et teknologisk nøkkelområde i bydistriktet Haidian i Beijing. Det har fått tilnavnet «Kinas Silicon Valley».

Området er nordvest i byen, i et bånd mellom de nordvestlige avsnittene av Tredje ringvei og Fjerde ringvei. Men i videre forstand dekker det på folkemunne et videre område; noen kalle hele nordvestre Beijing for Zhongguancun.

Zhongguancun ble til på 1950-tallet, men ble ikke et alment innarbeidet begrep for det teknologistrøket det var blitt innen Chen Chunxian, et medlem av Det kinesiske vitenskapsakademi fikk den ide å skape et kinesisk Silicon Valley etter et besøk i USA. Denne planen ble virkeliggjort fra og med 1980-årene. Det kinesiske vitenskapsakademi ligger selv i dette området.

Gaten Zhongguancun ble snart kjent som *elektronikkavenyen*. I 1988 anerkjente regjeringen hva som var i gang, og gav området det lange og tunge navnet «Beijings eksperimentelle sone for høyteknologisk industriutvikling». Zhongguancun slo imidlertid raskt igjennom som synonym blant folk. Senere fikk man det nye navn «Zhongguancun vitenskaps- og teknologisone», og omfattet da et annerledes omskrevet område med syv anlegg kalt *parker*, Haidian Park, Fengtai Park, Changping Park, Electronics City (i Chaoyang, en annen del av byen), Yizhuang Park, Desheng Park og Jianxiang Park. Det opprinnelige Zhongguancun er det som myndighetene kaller Haidian Park. Området ligger nær to av Kinas fremste universiteter, Pekinguniversitetet og Tsinghuauniversitetet, og begge er engasjert i utviklingen i sonen. Rundt 100&nbsp;000 studenter uteksamineres i Haidian Park hvert år.

De mest kjente selskapene som vokste frem i Zhongguancun er Stone Group, Founder Group og Lenovo Group, alle grunnlagt i 1984-85. 
Ifølge *Beijings statistiske årbok* for 2004 var det da over 12&nbsp;000 høyteknologiske bedrifter i Zhongguancuns syv «parker», med 489&nbsp;000 teknisk ansatte.

## Eksterne lenker
* 
* "India being Bangalored by China", by Venkatesan Vembu, Daily News & Analysis, 27 May 2007
* Obituary for Chen Chunxian
* Zhongguancun Management Committee
* Zhongguancun Parks
* Travel Introduction to Zhongguancun
* Michael Rogers MSNBC Article on Zhongguancun
* Hilon Market Building (in Chinese)  
* Map of Zhongguancun
Kjempefilskjell

**Kjempefilskjell** (*Acesta excavata*, andre norske navn **Bergmusling** og **Gjønn**) er en muslingart. Muslingen lever på forholdsvis dypt (200-600 meter) vann, gjerne i tilknytning til kaldvannskoraller (Spesielt *Lophelia pertusa*).

Kjempefilskjell tar til seg føde ved å filtrere vann gjennom gjellene, og har svært stor filtreringskapasitet i forhold til gjellestørrelsen.

Arten er utbredt over det meste av den østlige delen av Nord-Atlanteren. Fossiler viser at den i tidligere tider har vært svært vanlig i Middelhavet, men der finnes den nå kun på fire isolerte lokasjoner. Skjell som ennå ikke er endelig avgjort om er *A. excavata* eller en svært lik art er funnet i Mexicogolfen.

## Referanser


## Eksterne lenker
*
Synne Sæther Mæhle

**Synne Sæther Mæhle** er en norsk jurist, dr. juris og professor ved Universitetet i Bergen.

Sæther Mæhle tok juridisk embetseksamen ved UiB i 1999, men hennes første publikasjon kom i 1998, ved det juridiske fakultets skriftserie. Nr. 75 i denne skriftserien bærer tittelen *Rettsfilosofi 2,* og er skrevet sammen Grethe Gullhaug. Mæhle var stipendiat frem til 2004. 

Hun fikk i 2004 sin doktorgrad på avhandlingen *Grenser for rettsanvendelsesskjønn: Om rettslig legitimitet i et spenningsfelt mellom flertallsmakt og rettighetsvern*.

## Bibliografi
* *Grenser for rettsanvendelsesskjønn : om rettslig legitimitet i et spenningsfelt mellom flertallsmakt og rettighetsvern *, Gyldendal akademisk, 2005, ISBN 82-05-34228-8 (Basert på forfatterens avhandling (dr. juris) – Universitetet i Bergen, 2004*)
* Med Jan Fridtjof Bernt: *Rett, samfunn og demokrati – innledning til juss-studiet*, [[Gyldendal (Norge)|Gyldendal]] akademisk, 2007, ISBN 9788205310414
*Med Ragna Aarli: *Fra lov til rett, 2. utgave,* [[Gyldendal Juridisk]], 2017, ISBN 9788205507289
*Med Ragna Aarli: *Juridisk metode i et nøtteskall'', Gyldendal Norsk Forlag, 2018, ISBN 9788205508002

## Eksterne lenker

* Hjemmeside ved Universitetet i Bergen
Nedkvark

**Nedkvarken** er en førstegenerasjonskvark, den nest letteste av kvarkene. Den har en masse på 4 – 8 MeV/c2 og en ladning på -1/3 e. Kvarkene er teoretisert i standardmodellen for partikkelfysikk. Nedkvarken danner sammen med oppkvarken byggesteinene i hadronene proton og nøytron, som igjen danner atomkjernen.
Liang Wenbo

**Liang Wenbo** (født 5. mars 1987 i Heilongjiang, Kina) er en kinesisk profesjonell snookerspiller. Wenbo er venstrehendt og rangeres som den nest beste kinesiske spilleren, etter Ding Junhui. 

Wenbo ble den tredje kinesiske spilleren i historien som kvalifiserte seg til VM. Dette gjorde han etter å ha vunnet fire kvalifiseringskamper. I første runde møtte han den tidligere verdensmesteren Ken Doherty, som han slo 10&ndash;5. I andre runde møtte han Joe Swail i en kamp som ble avgjort i siste parti. På stillingen 12&ndash;10 jublet Wenbo for seier, selv om Swail kunne ta han igjen ved å påføre Wenbo straffepoeng. Dette klarte Swail og Wenbo hadde jublet for tidlig. Swail vant også det neste partiet og sørget dermed for at det ble et siste og avgjørende parti. Etter at Wenbo i dette partiet hadde bommet på den gule kulen én gang ba Swail om at hvit ble replassert slik at Wenbo måtte prøve å treffe på nytt. Hvit ble ikke replassert nøyaktig likt som der den hadde vært, Wenbo klarte på en enklere måte å treffe den gule kulen og vant senere partiet og dermed kampen. Swail klaget etter kampen over at det var uprofesjonelt av Wenbo at han ikke hadde påpekt overfor dommeren at kulen var plassert feil. Samtidig hadde Swail godkjent replasseringen, som er vanlig, men uten at han hadde sett grundig på hvordan kulene lå.

I kvartfinalen ble Wenbo slått av 7&ndash;13 av Ronnie O'Sullivan, som til slutt vant hele turneringen. De gode resultatene fra verdensmesterskapet første til at Wenbo foran 2008/2009 sesongen klatret fra en 66.-plass til en 40.-plass på verdensrankingen. 

Foran 2009/2010 sesongen klatret han ytterligere til en 27.-plass. Han startet sesongen med å spille seg frem til finalen i Shanghai Masters, men tapte denne med 5&ndash;10 for Ronnie O'Sullivan.

## Referanser


## Eksterne lenker
*
Ilm-Kreis

**Ilm-Kreis** er en landkrets (Landkreis) i Fristaten Thüringen i Tyskland. Landkretsen ble opprettet i 1994 gjennom sammenslåingen av de tidligere landkretsene Kreis Arnstadt og Kreis Ilmenau. Den omfatter i det vesentlige den tidligere Landkreis Arnstadt som ble opprettet i 1923, og som ble oppdelt i de to kretsene Arnstadt og Ilmenau i 1952.

## Byer og kommuner
Ilm-Kreis består av 7 byer og 44 landkommuner. Av disse inngår 39 landkommuner i 6 forvaltningsfellesskap.

## Befolkningsutvikling

Tallene fra 1994 er per 31. desember.

1) Tallene for kretsene Arnstadt og Ilmenau sammenlagt

## Referanser


## Eksterne lenker
* 
* Arnstadt Offisiell side
* Gehren  Offisiell side
* Großbreitenbach  Offisiell side
* Ilmenau Offisiell side
* Langewiesen Offisiell side
* Plaue  Offisiell side
* Stadtilm Offisiell side
People for the Ethical Treatment of Animals

**People for the Ethical Treatment of Animals** (**PETA**) er en internasjonal dyrevernorganisasjon. Peta har over tre millioner medlemmer og støttespillere og ble etablert i 1980 av nåværende PETA-leder Ingrid Newkirk i Norfolk, Virginia i USA, der organisasjonen fremdeles har sitt hovedkontor. Blant de sakene PETA jobber for er stans av pelsdyroppdrett, dyreforsøk, bruk av dyr som mat og bruk av dyr som underholdning.

## Ideologi
Den filosofiske bakgrunnen for PETAs engasjement er dyrerettigheter fremfor dyrevelferd.

Organisasjonen mener at lidelser hos hus- og kjæledyr er et uavvendelig resultat av dyrehold i seg selv, og arbeider for et slutt på dyrehold, fremfor å bøte på problemet gjennom dyrevelferd, slik mer tradisjonelle dyrevernorganisasjoner som den amerikanske American Society for the Prevention of Cruelty to Animals gjør. Den er kjent for sine kontroversielle kampanjer der en sammenligner dyremishandling med holocaust, sin støtte til sivil ulydighet til fremme for dyrevernssaken og sine økonomiske bidrag til juridisk hjelp for dyrevernsaktivister.

## Kampanjer og metoder
PETA er motstander av selskaper som serverer kjøtt, for eksempel McDonald's, KFC, Burger King og Wendy's og lager kampanjer mot slike bedrifter. Også kjente zoologer og TV-personligheter som fronter dyreprogrammer på TV er PETA motstander av, deriblant Jim Fowler og den nå avdøde Steve Irwin.

En måte PETA har skaffer seg plass i opinionen på er å skaffe seg støtte fra kjentfolk, som for eksempel Tommy Lee, Paul McCartney, Pamela Anderson, Sarah Jessica Parker og Rise Against.

## Referanser


## Eksterne lenker
*
Jacob Ramm

**Jacob Nicolay Ramm** (født 18. november 1890, død 31. oktober 1982) var en norsk tannlege fra Kristiania, kjent som leder av Norges Bandyforbund (1924–26) og Norges Fotballforbund (1927–28).

I den tid da bandy var undergruppe i fotballforbundet ledet han «hockeykomiteen» (1914–17), og var i det første styre da Norges Bandyforbund ble stiftet i 1920, for øvrig under navnet Norges Ishockeyforbund. Ramm representerte da Mercantile. Han var også (som representant for laget Hockeyklubben) en aktiv spiller og dommer i bandy, blant annet finaledommer for NM i bandy i 1915, 1923 og 1924. I fotball representerte han Viking (Kristiania), Lyn og Mercantile som spiller, sistnevnte også som leder.

Ramm tok examen artium i 1909, Krigsskolen i 1910 og avla tannlegeeksamen i 1914. Han drev praksis i Kristiania fram til 1917, var dernest skoletannlege på Rjukan fra 1917 til 1920, før han i 1921 åpnet ny praksis i hovedstaden. I perioden 1924–1936 bestyrte han skoletannpleien i Aker. I 1929 ble han engasjert som sekretær i Den norske tannlegeforening, en stilling som i 1932 ble utvidet til generalsekretær. Ramm var generalsekretær for tannlegeforeningen fram til 1939 og var bestyrer for Oslo kommunale folketannpleie fra 1939 til han gikk av med pensjon i 1957. Ramm satt dessuten i flere komiteer, blant annet den som opprettet Folketannrøkta i 1950. For dette ble han ridder i 1951. Hans kone var tannlege Ingeborg Ramm.

## Utmerkelser
* Ridder av 1. klasse av St. Olavs Orden (1951).

## Utgivelser
* *[[Den norske tannlegeforening]] 75 år* (1959).
* *Norske tannleger 1846-1962* (1962).
* *Skandinavisk Tannlegeforening gjennom 100 år* (1966).

## Referanser
Erling Hokstad

**Erling Hokstad** (født 1940) er en norsk tidligere fotballspiller og -trener, kjent som den andre trener for kvinnelandslaget i fotball.

Han hadde tidligere spilt i Eidsvold Turn (1964-69, 89 kamper og 2 mål) der han også overtok som hovedtrener, før han var tre sesonger i Stabæk Fotball (1979–82). Hokstad var i syv sesonger hovedtrener for Norges kvinnelandslag i fotball (1983–89) der han assistert av Dag Vestlund ledet laget til EM-gull (1987). Derpå førte han  i 1990-sesongen fra 2. divisjon til opprykk til Eliteserien.

## Referanser


## Eksterne lenker
*
Lars Natvig

**Lars Natvig** (født 29. mars 1963) er en norsk barnebokforfatter oppvokst på Nordstrand og som gikk på Bekkelaget skole, Brannfjell skole, Holtet videregående og Forsøksgymnaset i Oslo.

## Bibliografi
* *Johan uten frykt*, 1996, Bonnier Carlsen, billedbok. Illustrert av Per Dybvig.
* *Lars i sekken*, 1998, barnebok, Cappelen

## Kilder
* dagbladet.no
Åge Steen

**Åge Steen** (født 11. februar 1960) er en norsk tidligere fotballspiller, senere fotballtrener fra Grue. Han er mest kjent som landslagstrener.

Steen spilte for Grue og Kjellmyra, og var venstreback for Kongsvinger IL Toppfotball (1983 og 1986–88, 93 kamper og to mål).  Han trente Kjellmyra (1989, 4. divisjon fotball for herrer) og Grue IL (1990–92, 2. divisjon fotball for herrer), før han ble hovedtrener for U20/21 kvinnelandslag (1994–98) og fikk verv i Norges Fotballforbund. Steen trente Kongsvinger IL (1995–97) og Fotballklubben Haugesund (1998–99) i Eliteserien i fotball, før han ble hovedtrener for Norges kvinnelandslag i fotball (2000–05, 57 kamper med 33 seire og 13 tap). Senere var han sportslig leder i Kongsvinger (2006–07). Han har også trent Nybergsund Idrettslag (2006) og har hatt et langvarig engasjement som sportssjef for fotball ved Norges Toppidrettsgymnas Kongsvinger. Fra ultimo 2011 er han daglig leder og sportsdirektør ved skolen.

## Referanser


## Eksterne lenker
*
Kulminasjon

**Kulminasjon**  (lat. *culmen*, «høydepunkt») betyr passering av høydepunkt og er et astronomisk begrep. Innen astronomien er det et himmellegemes høyeste (øvre kulminasjon) og laveste (nedre kulminasjon) stilling på himmelen i løpet av et døgn. Oftest brukt om sol og måne.

Litterært brukes uttrykket i dramaturgisk sammenheng om de mest spenningsladede scenene – som vanligvis blir etterfulgt av en avklarning/oppklaring av spenning eller mysterier.
Sendai-klassen

**Sendai-klassen** var en japansk klasse av lette kryssere.

Klassen var en direkte viderutvikling av Nagara-klassen og skilte seg ikke så mye fra disse. Sendai-klassen hadde et mer effektivt kjelearrangement og fire piper i motsetning til Nagara-klassens tre.

Opprinnelig skulle fire skip bygges, men det første ble i henhold til Washingtonkonferansen hugget opp på slippen, og bare tre av dem ble bygget ferdig.

Sendai-klassen bestod av følgende skip:

* «Jintsu» – Bygget av Kawasaki, Kobe. Ferdig 31. juli 1925. Senket 13. juli 1943 av torpedoer og kanonild under slaget om Kolombangara.
* «Kaku» – Kjøstrukket 15. februar 1922 ved Sasebo marineverft. Kansellert 17. mars samme år og hugget opp på slippen.
* «Naka» – Bygget av Mitsubishi, Yokohama. Ferdig 30. november 1925. Senket 17. februar 1944 av fly fra amerikanske hangarskip utenfor Truk.
* «Sendai» – Bygget av Mitsubishi, Nagasaki. Ferdig 29. april 1924. Senket 2. november 1943 av fly.

## Kilder
*
Netlabel

Et **netlabel** er et plateselskap som gir ut musikk hovedsakelig i digitalt filformat som f.eks MP3, Ogg Vorbis eller FLAC på Internett. Som regel gir et netlabel musikken bort gratis, og oppfordrer gjerne musikken til å bli fritt delt, men artisten beholder opphavsretten.

Netlabeler har sitt utspring i tracker-miljøet da MP3 begynte å bli et populært filformat på slutten av 90-tallet. Mange netlabeler er fremdeles for elektronisk musikk men dette er i ferd med å endres.
Sibirhøytrykket

**Sibirhøytrykket** er en massiv og ofte svært kald og tørr luftmasse som oppstår over Eurasia store deler av året.  Høytrykket (eller *antisyklonen*) er kraftigst om vinteren når lufttemperaturen nær senteret av høytrykket er lavere enn −40ºC. Trykket i havnivå er ofte høyere enn 1040 hPa. 

Sibirhøytrykket er det kraftigste høytrykket på den nordlige halvkule og har blant annet ført til den laveste temperaturen som er målt på den nordlige halvkule med −67,8º C den 15. januar 1885 i Verkhojansk. Det høyeste lufttrykket som er målt på Jorden ble også målt i dette høytrykket. Det er på 1083,8 hPa målt i Agata 31. desember 1968. 

Sibirhøytrykket påvirker værmønsteret på høyere bredder av den nordlige halvkule, og kan blokkere eller svekke lavtrykk eller sykloner, og føre til tørt vær over store deler av Eurasia og Canada.
Moville

**Moville**, irsk: *Magh Bhille* eller *Bun an Phobail* er en by med rundt 1 500 innbyggere (2006) på halvøya Inishowen i County Donegal nær den nordlige tuppen av Irland på den vestlige kysten av Lough Foyle, omtrent 30 km fra Derry på den andre siden av grensen til Nord-Irland.

Moville er blant annet kjent for park- og friluftsområdet Moville's Green, noe som gjør at byen og området er et populært turistmål om sommeren.

I siste halvdel av 1800-tallet var Moville et viktig utfartssted for emigranter i Canada og USA, da dampskipene fra blant annet Glasgow-rederiet Anchor Line, men også andre rederier gikk regelmessig innom byen for å plukke opp passasjerer på vei over Atlanterhavet. I dag eksisterer kun en liten fiskehavn, mens den viktige kommersielle fiskehavnen i Greencastle ligger i nærheten.

En årlig regatta blir avholdt her hver august, og denne har blitt arrangert siden tidlig på 1800-tallet.

Byen er også kjent for å være hjemstedet til Bernard Montgomery, og familien holder fortsatt til i eiendommen New Park nær byens sentrum.


Fil:MovilleGreen.jpg|Utsyn over Moville's Green og kysten langs Lough Foyle
Fil:Moville LochFoyle Donegal 2004 SeanMcClean.jpg|Fra Moville
Fil:CarrickaroryPier 2004 SeanMcClean.jpg|Carrickarory Pier om natten
Wudaokou

**Wudaokou** (kinesisk: 五道口, pinyin: *Wǔdàokǒu*) er et nabolag i bydistriktet Haidian nordvest i Beijing. Det ligger om lag 10&nbsp;km fra Beijing sentrum, mellom fjerde ringvei og femte ringvei. Det ble et kommersielt senter i Haidian i 1950-årene, da stadig flere høyere utdannelsesinstitusjoner ble etablert i Haidian. Frem til så sent som 2001 var området preget av hutong-nabolag, men byutvikling utraderte meget av dette og erstattet det med omfattende høyhusbebyggelse, luksusleiligheter og forskningsparker.

Wudaokou ligger nær en rekke universiteter og forskningsinstitutter som Beijing Language and Culture University, Pekinguniversitetet, Tsinghuauniversitetet og Kinas geovitenskapelige universitet, og området har en meget høy studentbefolkning. 

Wudaokou har også mange utenlandske studenter, særlig koreanere. Her er mange barer og nattklubber, og står seg godt i konkurransen mot høyere prisede etablissementer i mer sentrale områder, som for eksempel Sanlitun.
CETME-rifle

**CETME-gevær** er et automatgevær fra den spanske nasjonale våpenprodusenten CETME.

CETME-geværet ble opprinnelig designet av den tyske ingeniøren *Ludwig Vorgrimmler*, som baserte modellen på en sen type automatgevær fra den andre verdenskrig, *Sturmgewehr 45* (StG45(M)) som han selv designet da han arbeidet hos Mauser. Geværet ble prøvet ut i flere kaliber, men endte i 7,62 x 51 mm NATO.

CETME ble bl.a. satt i produksjon i Spania fra 1957, og CETME-modell A var modell for den tyske Heckler & Koch G3-serien med automatgevær. CETME ble produsert i 5 modeller, A, B, C, L, LC & LV. 

## Eksterne lenker
* 
* Gunworld.net
* CETME information page
* Buddy Hinton Collection / CETME
* CETME For Dummies webpage
* CETME Firing Demonstration Video
* CETME Model C Manual
* Century Arms CETME Manual
CETME

**CETME** (Centro de Estudios Técnicos de Materiales Especiales) er en spansk nasjonal våpenprodusent.

CETME ble etablert i 1949 med hensikt for å levere skytevåpen til det spanske forsvar. Selskapet er mest kjent for CETME-riflen. Fabrikken designet også CETME C2, en maskinpistol i kaliber 9 x 19 mm Luger og CETME AMELI (AMEtralladora LIgera) et lett maskingevær i 5,56 x 45 mm NATO. Selskapet heter nå *Empresa Nacional Santa Barbara*.
Morten Myksvoll

**Morten Myksvoll** (født 1986) er en norsk aviskommentator og tidligere politiker. Han er kommentator i *[[Bergens Tidende]]* fra 2018. Han har tidligere vært næringspolitisk rådgiver i Bergen Næringsråd 2014–2016 og daglig leder i Forum Nye Bergensbanen 2016–2018. Han kommer fra Lindås i Hordaland.

Myksvoll meldte seg inn i Fremskrittspartiet i 2003. Han var politisk rådgiver for byråd Øistein Christoffersen i Bergen 2007–2009 og 2010–2011, 2. nestformann i Fremskrittspartiets Ungdom 2008–2012 og medlem av Bergen bystyre 2011–2015, i en tid som nestleder i helse- og sosialkomiteen. I mai 2015 meldte han seg ut av Fremskrittspartiet og satt ut bystyreperioden som partiløs representant. I november samme år meldte han seg inn i Høyre.

Han har drevet nettstedet tyrkiskpolitikk.no siden 2014. 

Myksvoll har bachelorgrad i sammenlignende politikk fra Universitetet i Bergen fra 2015.

## Referanser
Hanne Maren Blåfjelldal

**Hanne Maren Blåfjelldal** (født 27. mai 1981 i Sør-Aurdal i Valdres i Oppland) er en norsk politiker (FrP). Den 16. oktober 2013 ble hun utnevnt til statssekretær i Landbruks- og matdepartementet i Erna Solbergs regjering.

Hun kommer fra Sør-Aurdal kommune i Valdres, hvor hun satt i kommunestyre og formannskap 2007–2010. Hun ble i 2004 valgt inn i sentralstyret i Fremskrittspartiets Ungdom, der hun var 1. nestformann 2008–2010. Blåfjelldal var medlem av Oppland fylkesting i årene 2003–2007 og 2011–2012, vararepresentant til Stortinget fra Oppland 2005–2013, kirke-, utdannings- og forskningspolitisk rådgiver for Fremskrittspartiets stortingsgruppe 2007–2009 samt medlem av Fremskrittspartiets sentralstyre 2011–2013.

Hun har bachelorgrad i samfunnsvitenskap fra NTNU fra 2004, enkeltemner i offentlig administrasjon og planlegging fra Høgskolen i Lillehammer fra 2005, mastergrad i samfunnsgeografi fra Universitetet i Oslo fra 2007 samt praktisk-pedagogisk utdanning fra Høgskolen i Vestfold fra 2010. Blåfjelldal var prosjektleder for utvikling av skoleeierskap i Vågå kommune 2010–2012 og ungdomsskolelærer i Høyanger kommune 2012–2013. Nå er hun Lærer på Valdres videregående skole.

## Referanser


## Eksterne lenker
* 
* 
*
Zelenogradsk

**Zelenogradsk**, (russisk: Зеленогра́дск, tysk: *Cranz*, litauisk: *Krantas*) er en by i Kaliningrad oblast i Russland. Den ligger ved Østersjøen i Samland, nær Den kuriske landtunge, rundt 30 kilometer nord for Kaliningrad. Innbyggertall: 12&nbsp;509 (folketelling 2002).

Byen er et populært sted for weekendturer for innbyggere i Kaliningrad.

## Historie
Stedet hvor dagens Zelenogradsk ligger var opprinnelig en prøyssisk fiskerlandsby, nær Kaup, en prøyssisk by på Østersjøkysten i vikingtiden. Området kom under Den tyske ordens kontroll og ble bosatt av tyskere. Det tyske navnet *Cranz*, opprinnelig *Cranzkuhren*, er avledet fra det gammelprøyssiske ordet *krantas*, som betyr «kysten». 

Stedet forble en liten fiskerlandsby helt frem til 1800-tallet, da landsbyen ble det fremste badeferiestedet på kysten av Øst-Preussen i kongeriket Preussen, spesielt etter at det ble bygget en jernbanelinje fra Königsberg (nå Kaliningrad) i 1885. Fra 1816&ndash;1895 var den kjent som *das königliche Bad*, eller «det kongelige badested». Til tross for tilstrømningen av turister forble fiskeindustrien sterk, og røkt flyndre var en regional delikatesse. Stedet hadde over 6&nbsp;000 innbyggere før andre verdenskrig, men hadde ikke bystatus.

Området ble okkupert av Sovjetunionen under andre verdenskrig og deretter annektert som en del av Russland. Byen ble imidlertid lite skadet av krigshandlingene. Den tyske befolkningen flyktet eller ble utvist etter krigens slutt. Landsbyens navn ble endret fra Cranz til *Zelenogradsk* eller «Grønn by» på russisk, og fikk bystatus etter 1945.

Turistindustrien ble vanskjøttet under den kalde krigen og Zelenogradsks ledende rolle ble overtatt av den nærliggende byen Svetlogorsk (tidligere *Rauschen*). Dette har imidlertid endret seg noe siden 1990. Zelenogorsk er blitt mere populært blant russiske ferierende, og mange rike moskovitter eier private hus i området.


Fil:Cranz 1900.jpg|Cranz (nå Zelenogradsk) i 1900
Fil:ZelenogradskCranz 05-2017 railway station.jpg|Jernbanestasjonen i Zelenogradsk


## Referanser


## Eksterne lenker
* 
* Wiskiauten, arkeologisk utgravning fra vikingtiden
Gunder

**Gunder** er en eldre dansk skriftform av *Gunner*, som er en variant av det norske mannsnavnet *[[Gunnar]].* Dette toleddede navnenet har opprinnelse i de norrøne ordene *gunnr* som betyr «kamp, strid» eller «krig» og endelsen -*arr* som er dannet av det urnordiske ordet *harja<small>R</small>* og betyr «kriger» eller «hær». Navnet har samme betydning som det tyske *Günther* i de tilsvarende gammelhøytyske ordene *gund* og *heri*.

Navnet er i dag ikke meget brukt, men er mest kjent fra etternavnet *[[Gundersen]]*, som er et stivnet patronymikon og betyr sønn av Gunder/Gunner.

## Utbredelse
*Gunder* var et vanlig mannsnavn i Norge på 1500-tallet. Over 400 personer med navnet er nevnt i Norske Lensrekneskapsbøker 1548-1567. *Gunder* var også et populært navn på norske guttebarn på 1700-tallet og begynnelsen av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
* Gunder Hägg (1918–2004), svensk friidrettsutøver
* Andre Gunder Frank (1929–2005), tysk historiker
* Gunder Gundersen (1930–2005), norsk kombinertløper, kjent for Gunder-metoden

## Referanser


## Eksterne lenker
*
Zaporizjzja

**Zaporizjzja**, på norsk også kjent som **Saporosje**, er en by i Ukraina. Byen er administrasjonssentrum i Zaporizjzja oblast, og ligger ved elva Dnipro omtrent 70 kilometer fra byen Dnipro. Zaporizjzja er landets sjette største by, og har 790&nbsp;000 innbyggere (2007).

Zaporizjzja er en viktig industriby, og huser flere viktige industrikonsern. Blant disse er vannkraftanlegget DniproHES, bilprodusenten ZAZ og motorfabrikken Motor Sich. I byen Enerhodar sørvest for Zaporizjzja, ligger også Europas største kjernekraftverk, Zaporizjzja.

Byen ble grunnlagt som festningsby i 1770 med navnet Aleksandrovsk, oppkalt etter generalen Aleksandr Golitsyn. Byen fikk sitt nåværende navn i 1921. Navnet refererer til byens beliggenhet, og betyr «stedet bortenfor strykene» – nedstrøms eller sør for de tidligere Dniprostrykene.

Under Russlands invasjon av Ukraina 2022 var det harde kamper om byen.

### Klima

## Fotnoter


## Referanser


## Eksterne lenker
*
Tracker

**Tracker** er et engelsk begrep som betyr sporer, men i en musikalsk sammenheng er det en moderne fellesbetegnelse for en type sequencere som benyttes for digital redigering musikk. Betegnelsen har opphav fra det første trackerprogrammet, Ultimate Soundtracker for Amiga, laget av Karsten Obarski i 1987.

Et trackerprogram lar brukeren arrangere samples trinnvis på en tidslinje på flere monofone lydkanaler. Musikken er representert som atskilte musikalske noter plassert i flere kanaler i kronologiske posisjoner på en vertikal tidslinje.

## Konsept
En tracker er nyttig ved produksjon av musikk med mange samplinger, ved å arrangere de i hvert sitt «spor». Et spor, eller kanal, kan bare spille av én sampling i gangen. Mens den originale Amiga-trackeren kun hadde fire spor, gjør dagens kraftige datamaskiner at antall spor nærmest er ubegrenset.

Et spor har vanlig vis 64 rader og 16 taktslag, men disse kan endres fritt av brukeren selv. For eksempelvis å lage en typisk trommerytme kan man programmere inn basstromme på rad 0, 4, 8, 12 og videre, og hi-hat på 2, 6, 10, 14 og videre på et annet spor.

Ved hjelp av mønster (*patterns*) kan en lage en sang ved å angi når en skal spille forskjellige spor.

## Moderne trackere
Tilgjengeligheten til mer moderne softsamplere og softsynthesizere har nedgradert trackerenes viktighet, men artister som Venetian Snares, Brothomstates og Bogdan Raczynski bruker det fremdeles i sin produksjon. Gamle Amiga-trackere som ProTracker og OctaMED oppdateres fremdeles. Tracker-musikk kan også finnes i enkelte videospill.

## Referanser


## Eksterne lenker
*
Klonesoldat

En **klonesoldat** (engelsk: *Clone Trooper*) er en fiktiv soldat i Star Wars universet som er klonet fra dusørjegeren  Jango Fett på planeten Kamino. De gjorde sitt første inntog i *[[Star Wars Episode II: Klonene angriper]]* og returnerte i filmen *[[Star Wars Episode III: Sithene tar hevn]]*, hvor de i hovedsak ble spilt av skuespilleren Temuera Morrison. I begge de animerte seriene med samme navn, *Clone Wars*, blir stemmene utført av André Sogliuzzo og Dee Bradley Baker.

Klonetroppene utgjør hovedkomponenten i armen til republikken i løpet av klonekrigen. De blir fremstilt som den viktigste delen av de armerte styrkene til den galaktiske republikken i dens siste år før omgjøringen til det galaktiske imperiet. I løpet av dens eksistens utgjorde klonetroppene en av de største armene i galaksen noensinne, bare forbigått av the Separatist Droid Army. Mot slutten av klonekrigen gjennomførte klonekrigerne en skjult ordre, "order 66". Denne ordren gikk ut på å forsøke å utslette jediene. Etter klonekrigen utgjorde klonene kjernen i det galaktiske imperiets styrker og ble de første imperiske stormtropper. Senere utførte skaperne av klonene på Kamino et oppgjør mot det galaktiske imperiet. De lagde nye kloner for å bekjempe de imperiske klonene og systemet de forsvarer. Når opprøret på Kamino ble nedkjempet stoppet Palpatine dyrkingen av nye kloner. Klonene ble fra da av erstattet av frivillige, men klonene som allerede var innrullert i armeen fikk bli.

## Se også
* Stormtrooper
* *[[Star Wars: Republic Commando]]*

## Eksterne lenker
*
DniproHES

**DniproHES**, eller **DneproGES** (ukrainsk: Дніпровська ГідроЕлектроСтанція / Dniprovska HidroElektroStanzija,  DneproGES, også kjent som *DnjeproGES I-II*), er et vannkraftverk i Ukraina. Det er et av Europas største, og var verdensdelens kraftigste vannkraftverk da det ble opprettet i 1932. Demningen ligger ved elven Dnipro i byen Zaporizjzja, og får vann fra Dniproreservoaret. Det får også noe vann fra Krementsjukreservoaret lengre oppe i elven. Installert effekt er 1&nbsp;569 MW.

Vannkraftverket ble bygget i forbindelse med den sovjetiske GOELRO-planen på 1920-tallet. Dette var en periode der Sovjetunionen gjennomgikk en hurtig industrialisering, og Dneproges ble bygget med det formål å levere strøm til aluminiums- og stålverk i nærheten. Dneproges ble derfor svært viktig i utviklingen av industribyer som Zaporizjzja og Dnipro.

Dneproges ble påbegynt i 1927 og var klart til bruk i oktober 1932. Den hadde da 560 MW effekt fordelt på ti turbiner. Under andre verdenskrig ble kraftverket forsøkt sprengt både av sovjetrusserne og tyskerne, og etterhvert totalt ødelagt. Produksjonen kunne ikke gjenopptas før i 1950. Kraftverket ble videre utvidet i perioden 1969-80, med installasjon av dagens hovedkapasitet i 1972: 9 turbiner à 72 MW, og 6 turbiner à 105 MW.

Dammen er i dag over 800 meter lang og 61 meter høy, og produserer 3,6 TWh (milliarder kilowattimer) årlig. Da den ble bygget økte den Dnipros vannstand med 37 meter, og gjorde hele elven seilbar. Prosjektet ble i sovjettiden brukt som propagandaeksempel på hvilke fremskritt sovjetmakten brakte med seg. Etter Sovjetunionens fall ble anlegget privatisert.

## Referanser


## Eksterne lenker
* 
* Dneproges, oversiktsartikkel – *The Free Dictionary*.
* Dnieper Hydroelectric Station – *Encyclopedia of Ukraine*
* Hydroelectric power stations in Ukraine – *Industcards*.
* Informasjon ved 85-årsdagen for GOERLO
* Offisiell hjemmeside for Ukrhydroenergy
* Dniprohes - *The Columbia Encyclopedia, 6th ed.* 
* Eksplosjon av vannkraftstasjonen Dnieper